Document ID: 32008R0206

ΚΑΝΟΝΙΣΜΌΣ (ΕΚ) αριθ. 206/2008 ΤΗΣ ΕΠΙΤΡΟΠΉΣ
της 5ης Μαρτίου 2008
για τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εισαγωγής που υποβάλλονται από τις 22 έως τις 29 Φεβρουαρίου 2008 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1002/2007 για το ρύζι καταγωγής και προέλευσης Αιγύπτου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1002/2007 της Επιτροπής (3) ανοίχθηκε ετήσια δασμολογική ποσόστωση εισαγωγής, ανά περίοδο εμπορίας, 32 000 τόνων ρυζιού καταγωγής και προέλευσης Αιγύπτου του κωδικού ΣΟ 1006 (αύξων αριθμός 09.4094).
(2)
Από την κοινοποίηση που διαβιβάστηκε σύμφωνα με το άρθρο 5 στοιχείο α) του κανονισμού (ΕΚ) αριθ. 1002/2007, προκύπτει ότι οι αιτήσεις που υποβλήθηκαν από τις 22 Φεβρουαρίου 2008, στις 13:00, ώρα Βρυξελλών, έως τις 29 Φεβρουαρίου 2008, στις 13:00, ώρα Βρυξελλών, σύμφωνα με το άρθρο 2 παράγραφος 3 του εν λόγω κανονισμού, αφορούν ποσότητες οι οποίες υπερβαίνουν τις διαθέσιμες ποσότητες. Ως εκ τούτου, πρέπει να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες.
(3)
Κρίνεται επίσης σκόπιμο να ανασταλεί η υποβολή νέων αιτήσεων πιστοποιητικών εισαγωγής στο πλαίσιο του κανονισμού (ΕΚ) αριθ. 1002/2007 έως το τέλος της τρέχουσας περιόδου ποσόστωσης, σύμφωνα με το άρθρο 3 παράγραφος 3 πρώτο εδάφιο του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τις αιτήσεις πιστοποιητικών εισαγωγής ρυζιού καταγωγής και προέλευσης Αιγύπτου στο πλαίσιο της ποσόστωσης που αναφέρεται στον κανονισμό (ΕΚ) αριθ. 1002/2007, οι οποίες υποβάλλονται από τις 22 Φεβρουαρίου 2008 από τις 13:00, ώρα Βρυξελλών έως τις 29 Φεβρουαρίου 2008 στις 13:00, ώρα Βρυξελλών, εκδίδονται πιστοποιητικά για τις αιτούμενες ποσότητες στις οποίες εφαρμόζεται συντελεστής κατανομής 22,728704 %.
2. Αναστέλλεται η υποβολή νέων αιτήσεων πιστοποιητικών εισαγωγής από τις 29 Φεβρουαρίου 2008, στις 13:00, ώρα Βρυξελλών, έως το τέλος της τρέχουσας περιόδου ποσόστωσης.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 2008.

Labels: 3
17
18